ช่วยสรุปเรื่อง "สารน้ำทดแทนเลือดและเพิ่มปริมาตรพลาสมาแก่ร่างกาย" ให้หน่อยค่ะ
ของเหลวที่ใช้ทดแทนเลือดและเพิ่มปริมาตรพลาสมาน้ำแก่ร่างกายBlood and plasma volume expander เป็นสารน้ำที่ถูกนำมาใช้ในการบำบัดรักษากรณีที่ร่างกายเกิดการสูญเสียน้ำหรือเลือดฉับพลันเฉียบพลัน โดยสามารถแบ่งสารน้ำดังกล่าวออกได้เป็น 2 กลุ่มใหญ่ตามลักษณะทางกายภาพและตามคุณสมบัติของสารน้ำ คือ คอลลอยด์ Colloid และ คริสตอลลอยด์ Crystalloid ซึ่งสารน้ำทั้งสองกลุ่มใหญ่จะประกอบด้วยสารน้ำต่างๆอีกหลายชนิด การจะเลือกใช้สารน้ำชนิดใดนั้น ขึ้นอยู่กับหลักการทางสรีรวิทยาและทางสภาวะที่ผู้ป่วยกำลังประสบอยู่ และจุดประสงค์หรือเป้าหมายในการบำบัดรักษาผู้ป่วยของแพทย์ การรักษาด้วยสารน้ำทดแทนเลือดและเพิ่มปริมาตรพลาสมาน้ำแก่ร่างกาย เป็นส่วนสำคัญในการรักษาผู้ป่วยที่มีภาวะช็อกShock โดยเฉพาะในผู้ป่วยที่มี ภาวะช็อกจากภาวะพิษเหตุติดเชื้อSeptic shock ภาวะช็อกที่ร่างกายสูญเสียน้ำและเกลือแร่ปริมาณมากHypovolemic shock เช่น กรณีเกิดแผลไหม้ที่รุนแรง และภาวะช็อกที่ร่างกายสูญเสียเลือดปริมาณมากHemorrhagic shock การเลือกชนิดและปริมาณสารน้ำให้เหมาะสมกับภาวะช็อกแต่ละแบบนั้นมีความสำคัญยิ่ง เพราะจะมีผลส่งเสริมให้การรักษาบรรลุเป้าหมายได้อย่างรวดเร็ว รวมถึงลดอัตราการเสียชีวิตลงได้ เป้าหมายในการให้การรักษาผู้ป่วยที่มีภาวะช็อกโดยการให้สารน้ำ คือ การเพิ่มระดับสารน้ำในหลอดเลือดให้สามารถคงปริมาณเลือดน้ำที่ส่งออกจากหัวใจต่อนาที Cardiac output ให้ได้ใกล้เคียงกับภาวะปกติของร่างกายมากที่สุด การมีปริมาณสารน้ำในร่างกายที่เหมาะสม จะช่วยลดการเกิดภาวะพร่องออกซิเจนของเซลล์และของเนื้อเยื่อเพื่อให้อวัยวะต่างๆของร่างกายสามารถทำงานได้อย่างมีประสิทธิภาพ ทั้งนี้แพทย์ พยาบาล จำเป็นต้องเฝ้าระวังและประเมินระดับสารน้ำที่ผู้ป่วยได้รับ เพื่อป้องกันการเกิดภาวะแทรกซ้อนผลข้างเคียงจากปริมาณน้ำและปริมาณสารต่างๆในสารน้ำ
สารน้ำทดแทนเลือดและเพิ่มปริมาตรพลาสมาแก่ร่างกาย เป็นสารน้ำที่นำมาใช้ในการบำบัดรักษากรณีที่ร่างกายสูญเสียน้ำหรือเลือดเฉียบพลัน แบ่งเป็น 2 กลุ่มใหญ่ตามคุณสมบัติของสารน้ำ คือ คอลลอยด์ และคริสตอลลอยด์ ประกอบด้วยสารน้ำต่างๆ หลายชนิด การเลือกใช้ขึ้นอยู่กับหลักการทางสรีรวิทยาและทางสภาวะที่ผู้ป่วยประสบอยู่ และจุดประสงค์ในการรักษาผู้ป่วยของแพทย์
การรักษาด้วยสารน้ำทดแทนเลือดและเพิ่มปริมาตรพลาสมาน้ำแก่ร่างกาย เป็นส่วนสำคัญในการรักษาผู้ป่วยที่มีภาวะช็อก การเลือกชนิดและปริมาณสารน้ำให้เหมาะสมมีความสำคัญ เพราะมีผลให้การรักษาบรรลุเป้าหมายอย่างรวดเร็ว รวมถึงลดอัตราการเสียชีวิตลง เป้าหมายในการรักษาคือ เพิ่มระดับสารน้ำในหลอดเลือดให้คงปริมาณเลือดและน้ำที่ส่งออกจากหัวใจต่อนาที ให้ใกล้เคียงกับภาวะปกติของร่างกายมากที่สุด การมีปริมาณสารน้ำในร่างกายที่เหมาะสม จะช่วยลดการเกิดภาวะพร่องออกซิเจนของเซลล์และเนื้อเยื่อ เพื่อให้อวัยวะของร่างกายสามารถทำงานอย่างมีประสิทธิภาพ
17.เภสัชวิทยา Pharmacology